**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL KOMPIUTERINĖS ĮRANGOS NUOMOS KONKURSO LAZDIJŲ RAJONO SAVIVALDYBĖS BIUDŽETINĖMS ŠVIETIMO IR KULTŪROS ĮSTAIGOMS**

2020 m. gruodžio 11 d. Nr. 34-613

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 5, 8 ir 13 punktais, 7 straipsnio 7 punktu, 16 straipsnio 4 dalimi ir Lietuvos Respublikos viešųjų pirkimų įstatymo 82 straipsnio 6 dalimi, Lazdijų rajono savivaldybės taryba nusprendžia:

1. Suteikti teisę Lazdijų rajono savivaldybės administracijai atlikti centralizuotą kompiuterinės įrangos nuomos konkursą šiose Lazdijų rajono savivaldybės biudžetinėse švietimo ir kultūros įstaigose:
	1. Lazdijų krašto muziejuje;
	2. Lazdijų meno mokykloje;
	3. Lazdijų mokykloje-darželyje ,,Kregždutė“;
	4. Lazdijų mokykloje-darželyje ,,Vyturėlis“;
	5. Lazdijų Motiejaus Gustaičio gimnazijoje;
	6. Lazdijų r. Seirijų Antano Žmuidzinavičiaus gimnazijoje;
	7. Lazdijų r. Šeštokų mokykloje;
	8. Lazdijų r. Šventežerio mokykloje;
	9. Lazdijų r. Veisiejų Sigito Gedos gimnazijoje;
	10. Lazdijų rajono savivaldybės viešojoje bibliotekoje.
2. Įpareigoti Lazdijų rajono savivaldybės administracijos direktorių Lietuvos Respublikos viešųjų pirkimų įstatymo nustatyta tvarka organizuoti kompiuterinės įrangos nuomos konkursą sprendimo 1 punkte nurodytoms įstaigoms.
3. Nustatyti, kad:
	1. Lėšos kompiuterių nuomai numatomos Lazdijų rajono savivaldybės biudžete.
	2. Įvykdžius pirkimą Lietuvos Respublikos viešųjų pirkimų įstatymo nustatyta tvarka, Lazdijų rajono savivaldybės administracijos direktorius įgaliojamas pasirašyti kompiuterinės įrangos nuomos sutartį.
	3. Lazdijų rajono savivaldybės administracija apmoka kompiuterinės įrangos nuomos išlaidas.
4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Žydrūnas Rutkauskas, tel. 8 612 48 430

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

„**DĖL KOMPIUTERINĖS ĮRANGOS NUOMOS KONKURSO LAZDIJŲ RAJONO SAVIVALDYBĖS BIUDŽETINĖMS ŠVIETIMO IR KULTŪROS ĮSTAIGOMS**“

**AIŠKINAMASIS RAŠTAS**

2020-12-10

Lazdijų rajono savivaldybės tarybos sprendimo „Dėl kompiuterinės įrangos nuomos konkurso biudžetinėms Lazdijų rajono savivaldybės švietimo ir kultūros įstaigoms“ projektas parengtas vadovaujantis Lietuvos Respublikos vietos savivaldos įstatymo 6 straipsnio 5, 8 ir 13 punktais, 7 straipsnio 7 dalimi, 16 straipsnio 4 dalimi ir Lietuvos Respublikos viešųjų pirkimų įstatymo 82 straipsnio 6 dalimi.

Šiuo tarybos sprendimo projektu Lazdijų rajono savivaldybės taryba nusprendžia atlikti centralizuotą kompiuterinės įrangos nuomos konkursą Lazdijų rajono savivaldybės biudžetinėms švietimo ir kultūros įstaigoms.

Atlikti pirkimą, pasirašyti kompiuterinės įrangos nuomos sutartį bei apmokėti lėšas įpareigoja Lazdijų rajono savivaldybės administraciją. Pirkimo metu Lazdijų rajono savivaldybės biudžetinėms švietimo ir kultūros įstaigoms 48 mėnesių laikotarpiui būtų išnuomojama ne mažiau kaip 265 kompiuteriai.

Parengtas sprendimo projektas neprieštarauja galiojantiems teisės aktams.

Priėmus sprendimo projektą neigiamų pasekmių nenumatoma.

Dėl sprendimo projekto pasiūlymų ir pastabų negauta.

Sprendimo projektą parengė Informacinių technologijų skyriaus vedėjas Žydrūnas Rutkauskas.

Informacinių technologijų skyriaus vedėjas Žydrūnas Rutkauskas